# Lluís Mallart i Guimerà

Lluís Mallart i Guimerà (Barcelona, 1932) és un antropòleg català.
Mallart va ser el fundador de la missió de recerca Agermanament després que es traslladà al Camerun l'any 1961. Com a missioner s'instal·là al costat de la tribu Evuzok fins al 1968. Aquell mateix any se n'anà a París a ampliar els seus estudis d'antropologia i es doctorà el 1971. Ha estat professor a la Universitat de Nanterre. La documentació etnogràfica recollida en el seu treball de camp entre els evuzok es troba als arxius de la biblioteca del Laboratori d'Etnologia i Sociologia Comparada de la Universitat de Nanterre. Aquest treball de camp ocupà gran part de la seva activitat professional als anys noranta. Com a conseqüència de tota aquesta tasca científica i antropològica, Mallart s'ha convertit en un especialista en antropologia religiosa i mèdica.
El 2009 es produí una pel·lícula documental que porta a la pantalla els rituals de curació practicats pels evuzok al Camerun, estudiats per Mallart, els més important dels quals és la "Dansa als esperits". El documental porta, precisament, aquest nom.

## Publicacions

* Un poble africà: etnologia i pastoral (1971)
* Médecine et pharmacopée Evuzok (1977)
* Ni dos ni ventre. Religion, magie et sorcellerie Evuzok (1981)
* La dansa als esperits (1983)
* Sóc fill dels Evuzok (1993)
* Okupes a l'Àfrica (2001), on es critica el colonialisme i l'actuació dels missioner en el continent africà.
* La Forêt de nos Ancêtres (2003), monografia sobre el sistema mèdic i el saber botànic dels evuzok.
* El sistema mèdic d'una societat africana els evuzok del Camerun (2008)
* Cara o creu, imatges i paraules d'un joc d'atzar africà (2010)

## Reconeixements

El 1995 la Generalitat de Catalunya li atorgà la Medalla Narcís Monturiol com a reconeixement de la seva tasca científica.

## Referències

* 1 2 3 4 5 6 7 8 «Lluís Mallart i Guimerà». Gran Enciclopèdia Catalana. Barcelona: Grup Enciclopèdia Catalana.
* ↑ «"El documental" presenta "Dansa als esperits"». TV3, 22-06-2012 [Consulta: 25 setembre 2016].
* ↑ «Danza a los espíritus». FilmAffinity. [Consulta: 25 setembre 2016].
* ↑ Aixelà, Yolanda; Larrea, Cristina «Ressenyaː "La Forêt de nos Ancêtres"». Quaderns-e de l'ICA. Institut Català d'Antropologia, Núm. 3, 2004. ISSN: 1696-8298 [Consulta: 25 setembre 2016].
* ↑ Houseman, Michael; Sarró, Ramon. De l'Àfrica a l'Antropologia. Assaigs en homenatge a Lluís Mallart. Documenta Universitaria, 27 de gener de 2015, p. 132. ISBN 978-84-9984-261-5.
* ↑ «Cara o creu. Imatges i paraules d'un joc d'atzar africà». Biblioteca. Institut Català d'Antropologia. Arxivat de l'original el 27 de setembre 2016. [Consulta: 25 setembre 2016].
* ↑ «Guardonats medalles Narcís Monturiol». Premis i Reconeixements Guardons Narcis Monturiol. Generalitat de Catalunya. Universitats i Recerca. Arxivat de l'original el 13 d’abril 2015 [Consulta: 25 setembre 2016].

## Enllaços externs

* Aranzadi, Juan «Entrevista a Lluís Mallart». Endoxaː Series Filosóficas,. UNED [Madrid], Núm. 37, 2016, pàg. 37-77 [Consulta: 25 setembre 2016].
* Nisa, Maria; Romogosa, Marta; Rué, Alèxia; Clua Fainé, Montserrat «L'Àfrica com a experiència. Entrevista a Lluís Mallart». Perifèria, Vol.17, Núm. 2, 12-2012, pàg. 1-27. Arxivat de l'original el 27 de setembre 2016. DOI: http://dx.doi.org/10.5565/rev/periferia.373. ISSN: 1885-8996 [Consulta: 25 setembre 2016].